UzMobile Milliy olimpiya qo‘mitasi bilan o‘zaro hamkorlik haqida kelishuv imzoladi

Bu yil Braziliyaning Rio-de-Janeyro shahrida o‘tkazilishi rejalashtirilgan Yozgi Olimpiya o‘yinlari arafasida, O‘zbekiston Olimpiya harakatini rivojlantirish va ommalashtirish maqsadida, 27-iyul kuni UzMobile O‘zbekiston Mobil aloqa milliy operatori va O‘zbekiston Respublikasi Milliy olimpiya qo‘mitasi o‘zaro hamkorlik haqida kelishuv imzoladi. Bu haqda milliy operator matbuot xizmati xabar berdi.

O‘zbekiston Olimpiya harakati va 2016-yil Rio-de-Janeyroda bo‘lib o‘tadigan XXXI yozgi Olimpiya va XV Paralimpiya o‘yinlariga o‘zbek sportchilarining tayyorgarligi va musobaqalardagi ishtiroklarini keng yoritish va ommaga ma’lumot berish maqsadida, UzMobile kelishuv doirasida qo‘llab-quvvatlash va hamkorlik ishlarini amalga oshiradi.
XXXI yozgi Olimpiya o‘yinlarida o‘zbekistonlik sportchilar akademik eshkak eshish, badiiy gimnastika, baydarka va kanoeda eshkak eshish, boks, dzyudo, yengil atletika, og‘ir atletika, sport gimnastikasi, stol tennisi, suzish, taekvando (WTF), tennis, trampolin, o‘q otish, erkin va yunon-rum kurash kabi yo‘nalishlarda ishtirok etadi.